Isoptin 40 mg v tehotenstve
Dobrý deň chcem sa spýtať ci môžem brat isoptin 40 mg keď som tehotná 3 tižni ďakujem pekní deň
Dobrý deň,
ďakujeme za Vašu otázku.
Isoptin je liek viazaný na lekársky predpis. Jeho užívanie indikuje lekár a to na základe diagnózy s ohľadom na celkový zdravotný stav pacienta. Nie sú dostatočné údaje o používaní lieku Isoptin počas tehotenstva a preto sa má užívať iba v prípade, keď je to nevyhnutné a potrebné. V prípade, že lekár je informovaný o prebiehajúcej gravidite, ktorý zvážil možné riziká a benefity liečby, odporúčam riadiť sa jeho pokynmi.
Prajem pekný zvyšok dňa.
S pozdravom,
PharmDr. Anna Pacalajová